GPSC ควัก 500 ลบ. ลงทุนรง.ผลิตแบตเตอรี่จีน 11% ต่อยอดเทคโนโลยี-สร้างรายได้เพิ่ม
บอร์ด GPSC เคาะงบ 500 ลบ. ลงทุนรง.ผลิตแบตเตอรี่จีน 11% ต่อยอดเทคโนโลยี-สร้างรายได้เพิ่ม
บอร์ด GPSC เคาะงบ 500 ลบ. ลงทุนรง.ผลิตแบตเตอรี่จีน 11% ต่อยอดเทคโนโลยี-สร้างรายได้เพิ่ม
10 ก.พ. 2564

บริษัท โกลบอลเพาเวอร์ซินเนอร์ยี่ จำกัด (มหาชน) หรือ GPSC แจ้งว่า ที่ประชุมคณะกรรมการบริษัทอนุมัติให้บริษัทเข้าลงทุนโดยการเพิ่มทุนในบริษัท Anhui Axxiva New Energy Technology Co.,Ltd. (AXXIVA) สาธารณรัฐประชาชนจีน ซึ่งประกอบธุรกิจโรงงานผลิตแบตเตอรี่ กำลังการผลิต 1 GWh ต่อปี โดยใช้เทคโนโลยีจาก 24M Technologies Inc. ผ่านบริษัทย่อยที่จัดตั้งขึ้นใหม่ โดยมีมูลค่าประมาณ 500 ล้านบาท คิดเป็นการลงทุนในสัดส่วนประมาณ 11.1% ของทุนทั้งหมดของ AXXIVA ภายหลังจากการเพิ่มทุน
โดยบริษัทได้เข้าทำสัญญาเพิ่มทุนกับ AXXIVA แล้วเสร็จเมื่อวันที่ 8 ก.พ.64 โดยบริษัทอยู่ระหว่างการดำเนินการจัดตั้งบริษัทย่อยเพื่อเข้าลงทุนและคาดว่าจะดำเนินการเพิ่มทุนแล้วเสร็จภายในไตรมาส 1/64 ซึ่งเป็นไปตามแผนกลยุทธ์การเติบโตของบริษัทเพื่อต่อยอดเทคโนโลยีและเป็นฐานในการสร้างรายได้จากธุรกิจในรูปแบบใหม่ที่เป็น New S-Curve รองรับการเปลี่ยนแปลงของธุรกิจพลังงานและธุรกิจไฟฟ้าในอนาคต
ทั้งนี้ บริษัทฯยังสามารถต่อยอดและขยายความร่วมมือทางธุรกิจ รวมถึงการแบ่งปันความรู้และประสบการณ์ทางเทคนิครองรับการขยายการผลิตสู่ระดับเชิงพาณิชย์ (Giga Scale) และความร่วมมืออื่นๆ เช่น การจัดหาวัตถุดิบและ Electrode Active Materials ร่วมกั้นเพื่อเพิ่มศักยภาพของการแข่งขัน รวมถึงผลักดันให้บริษัทสามารถดำเนินการธุรกิจผลิตแบตเตอรี่ให้ประสบความสำเร็จได้อย่างรวดเร็วต่อไป